Kaukazas (Šiauliai)

Kaukazas – vienas iš Šiaulių miesto rajonų tarp Prūdelio, žydų kapinių ir Ežero gatvės. 2014 m. Kaukazo papėdėje esančiame skverelyje, priešais buvusį „Elnio“ fabriką, atidengtas paminklas Šiaulių pramonininkui, mecenatui ir filantropui Chaimui Frenkeliui (skulptorius Romualdas Kvintas).Kaukazas, arba Limanto kalnas. AusrosMuziejus.lt (tikrinta 2021-10-27).

 Istorija 

Rajono pavadinimas greičiausiai kilo dėl stačių vietovės šlaitų XIX a. pabaigoje, kai greta 1880 m. pradėjusio veikti Ch. Frenkelio odų fabriko buvo imta statyti namus ir juose kūrėsi fabriko darbininkai.

Kalva prieš odos fabriką yra vadinama Limanto kalnu. XX a. pradžioje kalno papėdėje buvo įrengta gydomoji pirtis, kurioje gyventojams praversdavo čia buvusio mineralinio šaltinio vanduo turėjęs raminamųjų gydymo savybių malšinant strėnų ar kitus skausmus. Šaltinis po melioracijos dingo.

Tarpukario laikotarpiu kalnas buvo mėgiama vietos slidininkų poilsio vieta.

Limanto kalno papėdėje buvo pastatytas paminklinis akmuo buvusio Frenkelio fabriko darbininkams atminti. Jie gelbėjo fabriką nuo susprogdinimo 1944 m., dalį gelbėtojų vokiečiai sušaudė Šiaulių kalėjime. Nepriklausomybės laikotarpiu metalo vagys pavogė prie paminklo buvusią lentelę, restauruota ji nebuvo.

Šaltiniai

Kategorija:Šiaulių miesto dalys